Marijuana në SHBA
Shteti amerikan i Kolorados lejon shitjen e marijuanës për përdorim të lirë
Njëzet shtete në Shtetet e Bashkuara dhe Uashingtoni lejojnë përdorimin e marihuanës për arsye mjekësore. Por shteti perëndimor i Kolorados është bërë i pari që lejon shitjen e marihuanës për përdorim të lirë. Aktivistët shpresojnë se eksperimenti do të nxisë një prirje të re në Shtetet e Bashkuara dhe në botë. Përfaqësues të industrisë së marihuanës pritën vitin e ri me një festë në një lokal të Denverit të Kolorados. Atje, klientët blenë marihuanë ligjërisht, për herë të parë. I pari që bleu marihuanë ishte Sean Azzarti. Azzarti, një veteran i luftës në Irak, thotë se vuan nga çrregullimi i stresit post-traumatik. Ai e bleu marihuanën për të ndihmuar me kontrollin e simptomave. Një masë e ngjashme do të hyjë në fuqi më vonë këtij viti në shtetin veriperëndimor amerikan të Uashingtonit. Muajin e kaluar, Uruguaj u bë vendi i parë që ligjëroi prodhimin dhe shitjen e marihuanës. Një nga blerësit tha se vetëm të holla dhe një kartë identiteti nevojiteshin për të blerë marihuanë. Përkrahësit për shitjen e marihuanës rekreative mezi presin për të njëjtën mundësi.